Lav et referat af nedenstående tekst:

Tekst:
Retssagen mod byrådsmedlem Karl Emil Nielsen fra Brønderslev er igen blevet udsat. Karl Emil Nielsen er tiltalt for underslæb ved angiveligt at have stjålet 350.000 kr fra sin afdøde mor. Sagen imod Karl Emil Nielsen skulle have været for retten i Hjørring i dag, men er blevet aflyst. - Tiltalte har meldt sig syg, fortæller anklager på sagen Camilla Donslund. Det er anden gang sagen imod byrådsmedlemmet er blevet udsat. Sidste gang bad forsvareren for Karl Emil Nielsen om længere forberedelsestid, og derfor blev sagen udsat to en halv måned. - Den tiltalte skal selvfølgelig aflevere en lægeerklæring, for at det er lovligt forfald. Og så håber jeg da, at sagen bliver berammet hurtigst muligt igen, siger anklager Camilla Donslund. DF-politikeren er tiltalt for i perioden fra 17. december 2007 til 20. januar 2012 at have tilegnet sig i alt ca. 220.000 kr. fra sin mors konto i Nordjyske Bank. Desuden er han tiltalt for at have taget 112.000 kr. fra sin mors bankboks, og for og have fået tilbagebetalt moderens indskud på knap 24.000 kr. i Boligforeningen Fredens Bo. Hvis retten mener, der ikke er tale om underslæb, vil anklagemyndigheden have Karl Emil Nielsen dømt og fængslet for tyveri af pengene. Udover sin plads i Brønderslev byråd sidder Karl Emil Nielsen i Social- og Sundhedsudvalget og Ældreomsorgsudvalget.

Referat:
Retssagen mod byrådsmedlem Karl Emil Nielsen fra Brønderslev er igen blevet udsat. Karl Emil Nielsen er tiltalt for underslæb ved angiveligt at have stjålet 350.000 kr fra sin afdøde mor.